CELEX: 32014R0893
Language: ro
Date: 2014-08-14 00:00:00
Title: Regulamentul de punere în aplicare (UE) nr. 893/2014 al Comisiei din 14 august 2014 de interzicere a activităților de pescuit ale capcanelor înregistrate în Italia, Portugalia și Spania, care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană

19.8.2014   
            
            
               RO
            
            
               Jurnalul Oficial al Uniunii Europene
            
            
               L 244/1
            
         REGULAMENTUL DE PUNERE ÎN APLICARE (UE) NR. 893/2014 AL COMISIEI
   din 14 august 2014
   de interzicere a activităților de pescuit ale capcanelor înregistrate în Italia, Portugalia și Spania, care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, (1) în special articolul 36 alineatul (2),
   întrucât:
   
               (1)
            
            
               Regulamentul (UE) nr. 43/2014 al Consiliului din 20 ianuarie 2014 de stabilire, pentru 2014, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele din Uniune, în anumite ape din afara Uniunii (2) stabilește cantitatea de ton roșu care poate fi pescuită în 2014 în Oceanul Atlantic, la est de meridianul de 45° longitudine vestică și în Marea Mediterană, cu capcanele și de către navele de pescuit ale Uniunii Europene.
            
         
               (2)
            
            
               Regulamentul (CE) nr. 302/2009 al Consiliului din 6 aprilie 2009 privind un plan multianual de refacere a stocurilor de ton roșu din Oceanul Atlantic de Est și din Marea Mediterană, de modificare a Regulamentului (CE) nr. 43/2009 și de abrogare a Regulamentului (CE) nr. 1559/2007 (3) impune statelor membre să informeze Comisia cu privire la cotele individuale alocate navelor cu lungimea mai mare de 24 m. În cazul navelor de capturare cu lungimea mai mică de 24 m și al capcanelor, statele membre trebuie să informeze Comisia cel puțin cu privire la cotele alocate organizațiilor de producători sau grupurilor de nave care pescuiesc cu unelte similare.
            
         
               (3)
            
            
               Rolul politicii comune în domeniul pescuitului este de a asigura viabilitatea pe termen lung a sectorului pescuitului printr-o exploatare sustenabilă a resurselor acvatice vii, pe baza principiului precauției.
            
         
               (4)
            
            
               În conformitate cu articolul 36 alineatul (2) din Regulamentul (CE) nr. 1224/2009, în cazul în care Comisia constată, pe baza informațiilor furnizate de statele membre și a altor informații de care dispune, că posibilitățile de pescuit disponibile pentru Uniunea Europeană, un stat membru sau un grup de state membre sunt considerate a fi epuizate în cazul uneia sau mai multor unelte sau în cazul uneia sau mai multor flote, aceasta informează în consecință statul membru respectiv (statele membre respective) și interzice activitățile de pescuit în zona în cauză pentru uneltele de pescuit, stocurile de pește, grupurile de stocuri de pește sau flotele implicate.
            
         
               (5)
            
            
               Informațiile deținute de Comisie arată că au fost epuizate posibilitățile de pescuit pentru ton roșu în Oceanul Atlantic, la est de meridianul de 45° longitudine vestică și în Marea Mediterană, alocate capcanelor înregistrate în Italia, Portugalia și Spania.
            
         
               (6)
            
            
               În data de 7 iulie, Italia a informat Comisia că a impus, cu începere din 29 iunie 2014, ora 15:00, încetarea activităților de pescuit pentru 2014 ale celor trei capcane ale sale care pescuiesc ton roșu.
            
         
               (7)
            
            
               În data de 16 iulie, Portugalia a informat Comisia că a impus, cu începere din 15 iulie 2014, ora 00:00, încetarea activităților de pescuit pentru 2014 ale celor trei capcane ale sale care pescuiesc ton roșu.
            
         
               (8)
            
            
               La 10, 18 și 20 iunie, Spania a informat Comisia cu privire la faptul că a impus încetarea activităților de pescuit ale celor patru capcane ale sale active în 2014 în domeniul pescuitului de ton roșu, cu începere de la 10 iunie pentru două capcane, de la 19 iunie pentru o capcană și de la 20 iunie pentru cea de-a patra capcană, acest lucru ducând la interzicerea tuturor activităților începând cu 20 iunie 2014, ora 00:00.
            
         
               (9)
            
            
               Fără a se aduce atingere acțiunilor sus-menționate întreprinse de Italia, Portugalia și Spania, este necesară confirmarea de către Comisie a interzicerii pescuitului de ton roșu în Oceanul Atlantic, la est de meridianul de 45° longitudine vestică, și în Marea Mediterană de către capcanele înregistrate în Italia, cu începere din 29 iunie, ora 15:00, de către capcanele înregistrate în Portugalia, cu începere din 15 iulie, ora 00:00, iar pentru capcanele înregistrate în Spania, cel mai târziu cu începere din 20 iunie 2014, ora 00:00.
            
         ADOPTĂ PREZENTUL REGULAMENT:
   Articolul 1
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană cu capcanele înregistrate în Italia, de la 29 iunie 2014, ora 15:00.
   Tonul roșu capturat de aceste capcane după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă, nu se recoltează și nu se debarcă.
   Articolul 2
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană cu capcanele înregistrate în Portugalia, de la 15 iulie 2014, ora 00:00.
   Tonul roșu capturat de aceste capcane după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă, nu se recoltează și nu se debarcă.
   Articolul 3
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către capcanele înregistrate în Spania, cel târziu de la 20 iunie 2014, ora 00:00.
   Tonul roșu capturat de aceste capcane după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă, nu se recoltează și nu se debarcă.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2014.
      
         
            Pentru Comisie,
         
         
            pentru președinte
         
         Michel BARNIER
         
            Vicepreședinte
         
      
   
   
      (1)  JO L 343, 22.12.2009, p. 1.
   
      (2)  JO L 24, 28.1.2014, p. 1.
   
      (3)  JO L 96, 15.4.2009, p. 1.